**รายงานผลการดำเนินงาน คณะกรรมการพัฒนาคุณภาพชีวิตระดับอำเภอ (พชอ.) ไตรมาส 4**

**ร้อยละของอำเภอผ่านเกณฑ์การประเมิน การพัฒนาคุณภาพชีวิตที่มีคุณภาพ**

พชอ.คุณภาพดูแล คุณภาพชีวิตกลุ่มเปราะบางมีผลลัพธ์ดีขึ้น ร้อยละ 75

**1. วิเคราะห์สถานการณ์ สภาพปัญหา และเป้าหมายการดำเนินงาน**

การพัฒนาคุณภาพชีวิตที่มีคุณภาพ เป็นการประเมินการพัฒนาคุณภาพชีวิตระดับอำเภอ ที่เป็นไปตามเจตนารมณ์ของระเบียบสำนักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ. 2561 ตามองค์ประกอบ UCCARE ในประเด็นที่พื้นที่กำหนดในการพัฒนาคุณภาพชีวิต โดยผลลัพธ์การพัฒนาระบบสุขภาพระดับอำเภอที่สามารถยกระดับขึ้นหนึ่งระดับทุกข้อ หรือตั้งแต่ระดับสามขึ้นไปทุกข้อโดยการประเมินตนเองและประเมินระดับจังหวัด

ในปีงบประมาณ 2564 จังหวัดภูเก็ตได้ดำเนินการขับเคลื่อนงาน พชอ. อย่างต่อเนื่องทุกอำเภอ มีการประชุมเพื่อกำหนดประเด็นการพัฒนาคุณภาพชีวิต อย่างน้อยอำเภอละ 2 เรื่องและดูแลกลุ่มเปราะบาง โดยใช้เกณฑ์ตามบริบทพื้นที่

แนวทางการประเมินคุณภาพการพัฒนาคุณภาพชีวิตระดับอำเภอ ตามองค์ประกอบ UCCARE ประกอบด้วย

1. การทำงานเป็นทีม (Unity Team ) หมายถึงการทำงานร่วมกันของคณะกรรมการ พชอ.

2. การให้ความสำคัญกับกลุ่มเป้าหมายและประชาชน (Customer Focus) เพื่อทำให้ประชาชนมีคุณภาพชีวิตที่ดีขึ้น

3. การมีส่วนร่วมของชุมชนและภาคี (Community participation)

4. การชื่นชมและให้คุณค่า (Appreciation) หมายถึงการทำงานอย่างมีคุณค่า

5. การแบ่งปันทรัพยากรและการพัฒนาบุคลากร (Resource sharing and human development)

6. การแก้ไขปัญหา/การพัฒนาคุณภาพชีวิตของประชาชนตามบริบทของพื้นที่ (Essential care )

**2. แผนงาน และผลการดำเนินงาน**

**2.1 แผนงาน**

มาตรการดำเนินงานในพื้นที่

1. การแต่งตั้งคณะกรรมการการพัฒนาคุณภาพชีวิตระดับอำเภอ (พชอ.)

2. การจัดทำแผนปฏิบัติการแก้ปัญหาคุณภาพชีวิตระดับอำเภอ

3. การบริหารจัดการแก้ไขปัญหาตามกระบวนการ UCCARE

4. สรุปผลการดำเนินงานแก้ปัญหา

เกณฑ์เป้าหมาย

1. มีการกำหนดประเด็นการพัฒนาคุณภาพชีวิตของประชาชน อย่างน้อย 2 ประเด็น

2. มีการกำหนดเป้าหมายการพัฒนาคุณภาพชีวิตของกลุ่มเปราะบางที่ชัดเจน

3. มีคณะทำงานในการขับเคลื่อนประเด็นที่กำหนด และมีการบริหารจัดการทรัพยากรของทุกภาคส่วนที่เกี่ยวข้องในการขับเคลื่อนการพัฒนาคุณภาพชีวิตของประชาชนและการดูแลกลุ่มเปราะบาง

4. มีรูปแบบการบูรณาการทรัพยากร (คน เงิน ของ ความรู้ ข้อมูล) ที่เป็นรูปธรรมชัดเจน

5. มีการประเมินประเด็นปัญหาการพัฒนาคุณภาพชีวิต ตามองค์ประกอบ UCCARE โดยการประเมินตนเองและผู้เยี่ยมระดับจังหวัดและเขต

**2.2 ผลการดำเนินงาน**

|  |  |  |  |  |  |  |
| --- | --- | --- | --- | --- | --- | --- |
| อำเภอ | ผลการดำเนินงานเชิงปริมาณ  (ระหว่างวันที่ 1 ตุลาคม – 31 ธัวาคม 2563) | | | Base line | | |
| เป้าหมาย | ผลงาน | ร้อยละ | 2561 | 2562 | 2563 |
| เมือง | 1 | 1 | 100 | 1 | 1 | 1 |
| กะทู้ | 1 | 1 | 100 | 0 | 1 | 1 |
| ถลาง | 1 | 1 | 100 | 1 | 1 | 1 |
| รวม | 3 | 3 | 100 | 66.67 | 100 | 100 |

**ประเด็น พชอ. จังหวัดภูเก็ตปี 2564**

**อำเภอเมืองภูเก็ต**

1. การป้องกันและควบคุมโรค COVID-19

2. การดูแลสุขภาพผู้ป่วยติดเตียง

3. การป้องกันการบาดเจ็บและเสียชีวิตจากอุบัติเหตุทางถนน

4. การป้องกันโรคไม่ติดต่อเรื้อรัง

**อำเภอถลาง**

1. โรคไข้เลือดออกและชิกุนคุนยา

2. การป้องกันการบาดเจ็บและเสียชีวิตบนท้องถนน

3. การส่งเสริมสุขภาพมารดาและเด็กปฐมวัย

4. To be No.1

5. การจัดการสิ่งแวดล้อม

6. การส่งเสริมสุขภาพผู้สูงอายุ

**อำเภอกะทู้**

1. การพัฒนาคุณภาพชีวิต การสร้างงาน สร้างอาชีพ สร้างภูมิคุ้มกันทางสังคม
2. การพัฒนาคุณภาพชีวิตกลุ่มเปราะบาง โดยเชื่อมโยงยุทธศาสตร์ หมอครอบครัว 3 คน และพัฒนาผู้ช่วยหมอครอบครัว TO BE RIDER

**3. ปัญหาอุปสรรคและข้อเสนอแนะ**

การประสานงานและนัดประชุมคณะกรรมการเป็นไปด้วยความลำบาก เนื่องจากคณะกรรมการแต่ละท่านมีภารกิจมาก หาเวลาที่ว่างตรงกันเพื่อนัดประชุมยาก จึงมีการประชุมคณะกรรมการกลุ่มย่อยของแต่ละประเด็นเพื่อให้เกิดความคล่องตัวในการดำเนินการ ทั้งนี้มีการสื่อสารความก้าวหน้าโดยผ่านทางสื่ออิเล็กทรอนิกส์ บางประเด็นต้องมีการขับเคลื่อนการทำงานร่วมกันในระดับจังหวัด